16 



digt Græs. Foruden Maagerne saa vi enkelte Præstekraver 

 og nogle Rødben og fandt en lille Dununge af sidstnævnte 

 Art. Der var ikke saa faa Maagereder, men saa godt som alle 

 tomme; der blev kun fundet 3 med Æg — henholdsvis 1, 2 og 

 3 i Tallet. 



En Fisker og hans Dreng gik i Land samtidig med os ; begge 

 søgte de efter Æg. 



Klokken var nu 7, og vi roede herfra ud til Jagten, lettede 

 en halv Time senere og sejlede op til Birkholm, ud for hvis 

 Sydkyst vi atter ankrede for at overnatte. 



Den 26 Maj. Kl. 7 roede vi ind til Birkholm og gik ud 

 ad den lange Odde, der løber ud fra Holmen mod Sydøst til > Sand- 

 hoved«. Holmen, der er c. 4300 Meter lang og c. 1900 Meter 

 bred, er beboet og opdyrket. Langs Kj^sterne er anlagt et Dige 

 til Beskyttelse af Markerne mod Havet under Højvande og Storm. 

 Ved de vandfyldte Udgravninger langs Diget, hvorfra Jorden til 

 dette er taget, færdedes en Mængde Gul Vipstjerter. Ude paa 

 Odden, der er bevokset med kort Græs og Faareleger, og hvor 

 der græssede en Del Faar og Lam , saa vi adskillige Viber 

 og Rødben samt enkelte Præstekraver. Ude over Vandet fløj 

 nogle Terner (Sterna sp.J. Sanglærker saas og hørtes i Mængde 

 overalt. 



Efter at vi atter var kommen om Bord, lettede vi og sejlede 

 over mod Egholm ene og ankrede op c. 600 Meter Øst for Store 

 Egholms Sydøstkyst og roede ind til Lille Egholm, hvor vi gik 

 i Land Kl. c. 10 Em. Det blæste haardt af Nordvest; men efter- 

 som vi var i Læ af Holmene, gik Landingen nogenlunde let. 



Lille Egholm er flad og græsbevokset og ligner i Natur ganske 

 Bredholm. Strandbredderne er grusede, med mange store Sten- 

 blokke. En lille Dam findes paa den. Foruden Græs, der er 

 højt og frodigt, vokser her megen Faareleger og Strandkarse. 



Her var mange Stormmaager, en Del Kystterner, maaske 

 ogsaa nogle Hætteterner, adskillige Dværgterner og Præstekraver, 

 mange Rødben, adskillige Brushøns, saavel Hanner som Hun- 

 ner, to eller tre Par Strandskader samt mindst to Par Sten- 

 vendere. Endvidere saas et Par Gul Vipstjerter, et Par Dige- 

 smutter samt nogle Lærker. Flere Ternereder med Æg og mange 

 tomme Maagereder blev fundet inde paa Græsset; jeg føler mig 

 forvisset om, at ogsaa alle de andre nævnte Fuglearter ynglede 

 paa Holmen. 



